Abdelhak Ben Chikha

Abdelhak Ben Chikha (s. 22. marraskuuta 1963 Kabylie, Algeria) on algerialainen jalkapallovalmentaja ja entinen jalkapalloilija. Joulukuusta 2011 lähtien hän on toiminut Club Africainin päävalmentajana.

Pelaajaura
Ben Chikha kiinnostui jalkapallosta käydessään nuorena koulua Bordj Bou Arreridjissa. Hän oli mukana paikallisessa junioriseurassa JS Bordj Ménaïelissa. Muutettuaan takaisin Soustaraan Ben Chikha liittyi USM Algerin junioreihin.Benchikha raconte son histoire en photos  Le Buteur. 9.1.2011 Viitattu 11.4.2011 

Sittemmin hän pelasi MC Algerin edustuksessa aluksi D2 Nedjma (Algerian toiseksi korkeimmalla) tasolla. Omien sanojensa mukaan hän ei ollut teknisesti taitava, mutta korvasi tämän terävyydellään ja aggressiivisuudellaan. Myöhemmin Ben Chikha edusti myös JS El Biaria ja pelasi uransa viimeiset ottelut Tunisian pääsarjassa ES Zarzisin riveissä.

Valmennusura
Ben Chikha toimi muutaman vuoden kotimaassaan CR Belouizdadin joukkueen tehtävissä. Hänen aikanaan joukkue voitti kerran Algerian-mestaruuden ja liigacupin. Sittemmin hän siirtyi valmentamaan Algerian alle 21-vuotiaiden maajoukkuetta. Ben Chikha ei kuitenkaan jatkanut tehtävässään sopimuksensa päätyttyä 15. toukokuuta 2005. Maa joutui etsimään etsimään hänen korvaajaa kuukautta myöhempiin alkaneisiin Välimeren kisoihin.EN Espoir : Benchikha quitte le staff DZFoot 15.5.2005 Viitattu 28.11.2009 

Kaudeksi 2005–2006 hänet palkattiin qatarilaisen Umm-Salal SC:n luotsiksi, joka pelasi Qatarin toiseksi korkeimmalla sarjatasolla. Joukkue voitti sarjan selkeällä 15 pisteen erolla ja nousi kaudeksi 2006–2007 Qatarin pääsarjaan. Ben Chikha kuitenkin siirtyi valmentamaan Tunisiaan vuonna 2006 ja sai ensimmäiseksi valmennusvastuulleen ES Zarzisin kaudella 2006–2007. Edelliskaudella joukkue menestyi hyvin sijoittuessaan Tunisian pääsarjassa kuudenneksi, sitä vastoin Ben Chikhan alaisuudessa joukkue välttyi kahden pisteen turvin sarjaputoamisen.Tunisia 2006/07 Viitattu 28.11.2009  Hänet kuitenkin palkattiin samalla kaudella toiseksi sarjassaan tulleen Club Africainin päävalmentajaksi. Ben Chikhan avauskausi oli kuitenkin menestyksekäs Club Africainin voitettua Tunisian-mestaruuden 12 vuoden jälkeen. Samaisella kaudella se haali myös North African Cup of Cup Champions mestaruuden, jossa joukkue voitti loppuottelussa marokkolaisen FAR Rabatin. Seuraava kausi 2008–2009 ei ollut yhtä menestyksekäs vaikka joukkue sijoittuikin toiseksi Tunisian pääsarjassa. Menestyksen myötä Ben Chikha nousi joukkueen legendojen joukkoon ja Algerian jalkapalloliitto kutsui hänet valmentamaan maan olympiajoukkuetta.African Debate: An Examination Of Tunisia’s Big Four Goal.com 19.7.2009 Viitattu 28.11.2009  Ben Chikha kertoi alun perin olleensa valmis jatkamaan vielä vuoden joukkueen valmentajana, mutta jätti seuran kotimaansa pyytäessä hänet valmentamaan tulevia kesäolympialaisia varten.Ben Chikha Explains Choice To Leave Club Africain Goal.com 13.6.2009 Viitattu 28.11.2009  Samaan aikaan hän sai vastuulleen myös Algerian A' maajoukkueen, jonka hänen oli tarkoitus viedä karsinnoista vuoden 2011 CHAN-kisoihin.

Kesäkuussa 2010 Ben Chikha ilmoitettiin olleen Algerian maajoukkueen uusi apuvalmentaja.Algeria new coach to attend friendly match against Gabon Echorouk Online 26.6.2010 Viitattu 26.6.2010  Tämä ei kuitenkaan totetunut Rabah Saadanen jatkaessa vuoden 2010 MM-kisojen jälkeen samalla valmennusryhmällä. Myöhemmin syyskuussa 2010 Algerian jalkapalloliiton puheenjohtaja Raouraoua julkisti Ben Chikhan olevan maajoukkueen uusi päävalmentaja Saadanen erottua tehtävästään.Raouraoua a choisi Benchikha !  Le Buteur 7.9.2010 Viitattu 7.9.2010  Tehtävän oli aluksi pitänyt olla väliaikainen, sillä Algerian jalkapalloliitto etsi sillä välin uutta vakutuista päävalmentajaa.Official: Rabah Saadane Resigns As Algeria Coach Goal 4.9.2010 Viitattu 13.9.2010  Algerian jalkapalloliitto kuitenkin päätti pitää Ben Chikha vakituisena valmentajana aina vuoden 2012 Afrikan kisoihin saakka.Abdelhak Ben Chikha Named Algeria Coach Goal.com 13.9.2010 Viitattu 19.9.2010  Samalla Ben Chikha jätti Olympiamaajoukkueen tehtävät ja keskittyi valmentamaan kahta Algerian maajoukkuetta.

Helmikuussa 2011 Ben Chikha johdatti Algerian A' maajoukkueen CHAN-turnauksessa pronssiotteluun saakka, jossa se kuitenkin hävisi Sudanille maalein 0–1. Turnauksessa pelasivat vain kotimaan sarjoissa pelaavat pelaajat.

4. kesäkuuta 2011 Ben Chikha ilmoitti eroavansa Algerian maajoukkueen päävalmentajana.Algérie : Benchikha démissionne  Football365 5.6.2011 Viitattu 5.6.2011  Joukkue hävisi Afrikan kisojen karsinnoissa Marokolle vieraskentällä maalein 4–0.

Ben Chikha siirtyi MC Algerin päävalmentjaksi, mutta erosi pian tehtävistään 5. lokakuuta 2011, kun joukkue hävisi kuukautta aiemmin Afrikan Mestarien liigan lohkovaiheessa Espérancelle maalein 4–0.

Joulukuussa 2011 Ben Chikhan ilmoitettiin palaavaan takaisin Club Africainin valmentajaksi.CA : Ben Chikha succède à Benzarti  Infosfoot 11.12.2011 Viitattu 12.12.2011  Kaksi päivää myöhemmin Ben Chikha ilmoitti allekirjoittavansa sopimuksen 14. joulukuuta Club Africainin kanssa.Abdelhak Benchikha serait de retour au Club Africain  DZfoot 13.12.2011 Viitattu 14.12.2011 

Meriitit
Seurajoukkueissa
Algerian liigacup: 2000
Algerian-mestaruus: 2000
Qatarin 1. divisioonan mestaruus: 2006
North African Cup of Cup Champions: 2008
Tunisian-mestaruus: 2008
Hopeaa: 2009

Maajoukkueessa
CHAN
4. sija: 2011

Yksityiselämä
Ben Chikha syntyi Kabyliessä ja vietti lapsuutensa Issersissä ja Timezritissä. Hänen isänsä oli kotoisin Kasbahista, joka kuoli Ben Chikhan ollessa vielä lapsi. Hänen äitinsä päätti luovuttaa poikansa sijaisperheelle oltuaan kykenemätön elättämään lastaan. Ben Chikha asui Bordj Bou Arreridjissä sijaisperheensä luona, jossa hän kävi koulunsa. Samaan aikaan hän kiinnostui myös jalkapallosta ja liittyi paikalliseen junioriseuraan JS Bordj Ménaïeliin. Opiskelun jälkeen hän palasi takaisin perheensä luokse Soustaraan.

Lähteet

Luokka:Algerialaiset jalkapalloilijat
Luokka:Algerialaiset jalkapallovalmentajat
Luokka:Vuonna 1963 syntyneet
Luokka:Elävät henkilöt